Bláhveiti

Bláhveiti (fræðiheiti: Elymus macrourus) er plöntutegund af grasaætt. Það finnst náttúrulega í Norður-Ameríku í Alaska, Yukon og norðvesturhéruðunum og í Austurhluta Síberíu.Sullivan, Janet. 1993. Elymus macrourus. In: Fire Effects Information System, [Online]. U.S. Department of Agriculture, Forest Service, Rocky Mountain Research Station, Fire Sciences Laboratory. 

Bláhveiti finnst villt á Íslandi í innsveitum Norðurlands frá Austur-Húnavatnssýslu til Eyjafjarðar. 

Bláhveiti er fjölært gras sem vex í þúfum. Stöngullinn verður allt að 80 cm hár og beinn en bláhveiti verður aðeins 25-40 cm hátt á Íslandi. Bláhveit vex upp af jarðstöngli en dreifir sér einnig með fræi.Sullivan, Janet. 1993. Elymus macrourus. In: Fire Effects Information System, [Online]. U.S. Department of Agriculture, Forest Service, Rocky Mountain Research Station, Fire Sciences Laboratory. 

Bláhveiti vex þar sem raki í jarðvegi er mikill eins og við árbakka, við sandrif og í skóglendi. Það vex gjarnan nálægt víðategundum (Salix spp.) og deilir oft búsvæðum með heiðarós (Rosa acicularis), gráelri (Alnus incana), bersarunna (Viburnum edule), hindberjarunnum (Rubus idaeus), krossmöðru (Galium boreale), fjallasveifgrasi (Poa alpina), sigurskúfi (Epilobium angustifolium), Artemisia tileii og língresistegundinni Agrostis scabra.Sullivan, Janet. 1993. Elymus macrourus. In: Fire Effects Information System, [Online]. U.S. Department of Agriculture, Forest Service, Rocky Mountain Research Station, Fire Sciences Laboratory. 

Bláhveiti getur vaxið á röskuðum svæðum, til dæmis svæðum sem eldar hafa gengið yfir. Það getur því nýst til að endurheimta gróður eftir rask auk þess sem það kemur í veg fyrir jarðvegsrof.Sullivan, Janet. 1993. Elymus macrourus. In: Fire Effects Information System, [Online]. U.S. Department of Agriculture, Forest Service, Rocky Mountain Research Station, Fire Sciences Laboratory. 

 Tilvísanir 

flokkur:Grasaætt
Flokkur:Plöntur á Íslandi